b'\n_START_ARTICLE_\nMessier 67\n_START_PARAGRAPH_\nMessier 67 (ka M67 ja NGC 2682) on hajusparv, mis asub V\xc3\xa4hi t\xc3\xa4htkujus._NEWLINE_Parve avastas 1779. aastal Saksa astronoom Johann Gottfried Koehler. Koehlerist s\xc3\xb5ltumatult avastas selle 6. aprillil 1780 Charles Messier, kes lisas selle oma kataloogi. Parv sisaldab \xc3\xbcle 500 t\xc3\xa4he ning seda on laialdaselt uuritud, sest see v\xc3\xb5imaldab astronoomidel uurida t\xc3\xa4heteket ja vaatlusi ei sega kosmiline tolm._NEWLINE_Messier 67 asub Maast 35 miljoni valgusaasta kaugusel. Parve vanus on 4,5 miljardit aastat ja see on \xc3\xbcks vanimaid teadaolevaid hajusparvi.'